מליסה מקארתי

מליסה אן מקארתי (באנגלית: Melissa Ann McCarthy; נולדה ב-26 באוגוסט 1970) היא שחקנית, קומיקאית, מעצבת אופנה, תסריטאית ומפיקת טלוויזיה אמריקאית. זוכת שני פרסי אמי ומועמדת שני פרסי אוסקר ושני פרסי גלובוס הזהב. מוכרת בזכות תפקידה בתור סוקי סיינט ג'יימס בסדרה "בנות גילמור" ברשת The WB, בתור מולי פלין בסדרה "מייק ומולי" ברשת CBS, ובזכות הופעותיה בקומדיות: "מסיבת רווקות", "חיים כמו שמכירים", "תוכנית גיבוי", "חשבון משותף" ו"מרגלת". מקארתי נולדה בכפר פיינפילד, אילינוי שבארצות הברית למשפחה נוצרית-קתולית. הוריה הם סנדי ומייקל מקארתי. למדה ב"אקדמיית ג'ולייט הקתולית". החלה את דרכה כסטנדאפיסטית והייתה חלק מהרכב התיאטרון הקומי The Groundlings. מקארתי היא בת-דודתה של השחקנית והדוגמנית ג'ני מקארתי. מקארתי פרצה לתודעה בזכות סדרת הדרמה "בנות גילמור" ברשת The WB, בה שיחקה במשך שבע עונות בתפקיד השפית סוקי סיינט ג'יימס, חברתה הטובה של גיבורת הסדרה לורליי גילמור אותה גילמה לורן גרהאם. מקארתי החלה את דרכה בקולנוע עם הופעות קטנות למדי בסרטים "החיים של דייוויד גייל", "פאמקין" ו"המלאכיות של צ'רלי". את תפקידה הראשי הראשון קיבלה מקארתי במותחן הפסיכולוגי "תשיעיות", בו שיחקה שלוש דמויות שונות לצידו של ראיין ריינולדס. באותה שנה הופיעה בסיטקום "סמנתה מי?" בתור דנה חברתה של הגיבורה סמנתה ניולי אותה גילמה כריסטינה אפלגייט. בשנת 2010 שיחקה מקארתי בקומדיות "חיים כמו שמכירים" בתור דידי, שכנתם של זוג ההורים הנבחרים הולי ברנסון ואריק מסר (קתרין הייגל וג'וש דוהאמל) ו"תוכנית גיבוי" לצידה של ג'ניפר לופז. בשנת 2011 שיחקה מקארתי בסרט הקומדיה המצליח "מסיבת רווקות", על הופעתה זכתה בפרסי מבקרים נחשבים והייתה מועמדת לפרס אוסקר לשחקנית המשנה הטובה ביותר ולפרס גילדת שחקני המסך לשחקנית המשנה הטובה ביותר. עוד באותה שנה, זכתה מקארתי בפרס אמי לשחקנית הקומית הטובה ביותר בתפקיד ראשי על הופעתה בקומדיית המצבים "מייק ומולי" בתור המורה המלאה והחיננית מולי פלין. בשנת 2013 שיחקה לצדה של סנדרה בולוק בסרט "עצבניות אש" בתור שאנון מולינס, ובהמשך השנה שיחקה לצדו של ג'ייסון בייטמן בסרט "חשבון משותף" בתור סנדי פטרסון/דיאנה. בשנת 2014 שיחקה בסרט "וינסנט הקדוש". בשנת 2015 כיכבה לצד ג'וד לאו וג'ייסון סטיית'האם בסרט הקומי ״מרגלת" שכתב וביים פול פייג, שם שיחקה בתפקיד הראשי בתור סוזן קופר. בשנת 2016 כיכבה בקומדיה "הבוסית" לצד קריסטן בל. באותה שנה שיחקה בסרט הקומי "מכסחות השדים", המבוסס על הסרט מ-1984, כשבסרט המחודש היא מככבת לצד השחקניות קריסטן ויג, לזלי ג'ונס וקייט מקינון. בשנת 2018 כיכבה מקארתי בסרט אודות חייה ופשעיה של הסופרת לי ישראל, "האם אי פעם תסלחי לי?". הסרט היה מועמד ל-3 פרסי אוסקר, כולל מועמדות של מקארתי לפרס האוסקר לשחקנית הטובה ביותר. בהמשך השנה, שיחקה בסרט "האמא של המסיבות" ובסרט "בובה של רצח". בשנת 2019 כיכבה בסרט הפשע "קיטצ'ן" אודות נשות מאפיונרים משכונת הלס קיצ'ן של שנות השבעים בניו יורק שלוקחות את העסק לידיהן לאחר שה-FBI עוצרים את בעליהן. שיחקה את המכשפה אורסולה בסרט הלייב אקשן של דיסני "בת הים הקטנה", שיצא במאי 2023. ב-2016 הקימה קו אופנה בעיצוב אישי לנשים במידות גדולות. ב-8 באוקטובר 2005 נישאה מקארתי לשחקן והבמאי האמריקאי, בן פאלקון, אותו הכירה כאשר הייתה חלק מהרכב התיאטרון הקומי The Groundlings. לזוג יש שתי בנות, ויויאן וג'ורג'ט. ההיריון של מקארתי עם ויויאן נכתב בעונה האחרונה של "בנות גילמור". ויויאן וג'ורג'ט הופיעו שתיהן בסרט "הבוסית" מ-2016, כשהראשונה משחקת גרסה צעירה יותר של דמותה של אמה. מליסה מקארתי, ברשת החברתית פייסבוק מליסה מקארתי, ברשת החברתית אקס (טוויטר) מליסה מקארתי, ברשת החברתית אינסטגרם מליסה מקארתי, במסד הנתונים הקולנועיים IMDb (באנגלית) מליסה מקארתי, באתר AllMovie (באנגלית) מליסה מקארתי, באתר Rotten Tomatoes (באנגלית) מליסה מקארתי, באתר Box Office Mojo (באנגלית) מליסה מקארתי, באתר Metacritic (באנגלית) מליסה מקארתי, במסד הנתונים הקולנועיים KinoPoisk (ברוסית) מליסה מקארתי, באתר MusicBrainz (באנגלית) מליסה מקארתי, באתר Discogs (באנגלית) מליסה מקארתי, באתר Genius מליסה מקארתי, באתר אנציקלופדיה בריטניקה (באנגלית) דנה יופה, מליסה מקארתי לא חסה, באתר nrg‏, 9 באפריל 2013 אתר האופנה של מליסה מקארתי שירית גל, מליסה מקארת'י: 'אישה מושלמת? לא בשבילי', באתר ynet, 3 ביוני 2015 דודי כספי, ‏מקארת'יזם, באתר ‏מאקו‏, 31 בדצמבר 2015 Every Kids’ Choice 2024 Winner!, Nick (באנגלית)